b'\n_START_ARTICLE_\nPorvarikirja\n_START_PARAGRAPH_\nPorvarikirja (ruots. Burbrev) oli Ruotsissa ja Suomessa ennen elinkeinovapauden voimaantuloa k\xc3\xa4yt\xc3\xb6ss\xc3\xa4 ollut asiakirja joka antoi kaupungin asukkaalle porvarioikeudet. Porvarioikeus antoi kaupungin asukkaalle laillisen oikeuden harjoittaa kauppias- tai k\xc3\xa4sity\xc3\xb6l\xc3\xa4isammattia kaupungissa sek\xc3\xa4 ne edut jotka kuuluivat kaupungin porvareille. Porvarioikeutta haettiin kaupungin maistraatilta joka otti vastaan hakijan porvarivalan ja antoi t\xc3\xa4lle maksua vastaan kaupunginkirjurin laatiman porvarikirjan.'